26 ліпень 2017, 20:14
Ня дзіва, што Скарына для выданьня першай беларускай Бібліі прыехаў у Прагу. А тое, што ў ягоным перакладзе сустракаюцца багемізмы (напрыклад, ён ужывае чэскае слова "гудба" замест музыкі), можа сьведчыць і пра тое, што Скарына добра валодаў чэскай мовай, а значыць жыў у Празе задоўга да выхаду першай беларускай друкаванай кнігі 6 жніўня 1517 году. Ён мог працаваць або вучыцца ў чэскай сталіцы у 1506-1512 або ў 1512-1517 гадах — пры гэтыя пэрыяды жыцьця Скарыны гісторыкі дакладнай інфармацыі ня маюць.